Oficiālais Vēstnesis L 172 , 10/07/2003 Lpp. 0004 - 0005



Komisijas Regula (EK) Nr. 1224/2003 (2003. gada 9. jūlijs) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifa un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 2176/2002 [2], jo īpaši tās 9. panta 1. punktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jānosaka pasākumi par šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifa vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašajiem Kopienas noteikumiem. (3) Šīs regulas pielikumā minētās tabulas 1. ailē aprakstītās preces atbilstoši minētajiem vispārīgajiem noteikumiem jāklasificē saskaņā ar KN kodu, kas norādīts 2. ailē atbilstīgi 3. ailē noteiktajiem pamatojumiem. (4) Ir lietderīgi, ja persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikumā ietvertās tabulas 1. slejā, kombinētajā nomenklatūrā klasificē ar KN kodu(-iem), kas norādīts(-i) tabulas 2. slejā. 2. pants Saistošu izziņu par tarifu, ko sniedz dalībvalstu muitas dienesti un kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 9. jūlijā Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 331, 7.12.2002., 3. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp. -------------------------------------------------- PIELIKUMS Preču apraksts | Klasifikācijas KN kods | Pamatojums | (1) | (2) | (3) | 1.Bezalkoholisks dzēriens, kura sastāvā ir gāzēts ūdens, saharoze, glikoze, citronskābe, taurīns (0,4 %), glikuronolaktons (0,24 %), kofeīns (0,03 %), inozitols, vitamīni, aromatizētāji un krāsvielas. To uzrāda kā enerģijas dzērienu kārbās ar 250 ml tilpumu. | 22021000 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 22. nodaļas 3. piezīmi, 22. nodaļas 1. papildu piezīmi un KN kodu 2202 un 22021000 formulējumu. Tas, ka produktā cita starpā ir taurīns, kofeīns un vitamīni, neizslēdz to no apakšpozīcijas 22022000 (skat. harmonizētās sistēmas pozīcijas 2202 paskaidrojuma A daļas 2. punktu un kombinētās nomenklatūras paskaidrojumu KN kodam 22021000). | 2.Bezporainas plastmasas plēve ar kopējo biezumu aptuveni 0,011 mm, ko veido polietilēntereftalāta (PET) loksne un kuras viena puse metalizēta ar alumīniju, kas pēc tam pārklāts ar alkilētu melamīnsveķu (lakas) slāni.Dominējošā plastmasa ir polietilēntereftalāts. Metāla slānis ir uzklāts, izmantojot vakuumnogulsnēšanas paņēmienu, un metalizētā plēve atstaro gaismu. Plēvi var izmantot glābšanas darbiem paredzētu pārvalku vai pārsegu ražošanā. | 39206219 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu un KN kodu 3920, 392062 un 39206219 formulējumu. Metalizēto plastmasas plēvi nevar uzskatīt par pozīcijas 3921 izstrādājumu, jo vakuumnogulsnēšanas procesā uzklātais metāla slānis nav uzskatāms par plastmasas plēvi armējošu elementu (skat. arī harmonizētās sistēmas paskaidrojumu pozīcijai 3920). | --------------------------------------------------